CELEX: 32012D0182
Language: lv
Date: 2012-03-28 00:00:00
Title: 2012/182/ES: Komisijas Īstenošanas lēmums ( 2012. gada 28. marts ) par Savienības finansiālo atbalstu 2012. gada programmai, kas paredzēta, lai Francijas aizjūras departamentos ierobežotu augiem un augu produktiem kaitīgus organismus (izziņots ar dokumenta numuru C(2012) 1954)

30.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 92/28
            
         KOMISIJAS ĪSTENOŠANAS LĒMUMS
   (2012. gada 28. marts)
   par Savienības finansiālo atbalstu 2012. gada programmai, kas paredzēta, lai Francijas aizjūras departamentos ierobežotu augiem un augu produktiem kaitīgus organismus
   (izziņots ar dokumenta numuru C(2012) 1954)
   (Autentisks ir tikai teksts franču valodā)
   (2012/182/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 30. janvāra Regulu (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem (1), un jo īpaši 17. panta 3. punkta pirmās daļas pirmo teikumu,
   tā kā:
   
               (1)
            
            
               Francijas iestādes 2011. gada 8. novembrī iesniedza Komisijai 2012. gada programmu, kurā paredzēti augu veselības pasākumi Francijas aizjūras departamentos. Ņemot vērā iespējamo Savienības finansiālo atbalstu, šajā programmā sīkāk norādīti sasniedzamie mērķi, paredzamie rezultāti, veicamie pasākumi, to ilgums un izmaksas.
            
         
               (2)
            
            
               Minētajā programmā paredzētie pasākumi atbilst prasībām Komisijas 2007. gada 10. septembra Lēmumā 2007/609/EK, ar ko nosaka pasākumus, kas pretendē uz Kopienas finansiālu atbalstu augiem un augu produktiem kaitīgu organismu kontroles programmām Francijas aizjūras departamentos, Azoru salās un Madeirā (2).
            
         
               (3)
            
            
               Komisija ir novērtējusi pasākumus, kas noteikti programmā, un tie tika apspriesti 2011. gada 24. un 25. novembrī Augu veselības pastāvīgajā komitejā. Komisija tādējādi uzskata, ka minētā programma un tās mērķi atbilst Regulas (EK) Nr. 247/2006 17. panta 1. punkta prasībām.
            
         
               (4)
            
            
               Saskaņā ar Regulas (EK) Nr. 247/2006 17. panta 3. punktu būtu jānosaka pienācīga Savienības finansiālā atbalsta maksimālā summa un jāizdara maksājums, balstoties uz dokumentāciju, ko sniegusi Francija.
            
         
               (5)
            
            
               Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (3) Savienības finansiālo atbalstu augu aizsardzības pasākumiem finansē Eiropas Lauksaimniecības garantiju fonds. Minēto pasākumu finanšu kontroles nolūkā piemēro minētās regulas 9., 36. un 37. pantu.
            
         
               (6)
            
            
               Saskaņā ar 75. pantu Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un saskaņā ar 90. panta 1. punktu Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), pirms izdevumu saistību uzņemšanās no Savienības budžeta iestāde vai institūcijas, kam deleģētas pilnvaras, pieņem finansēšanas lēmumu, izvirzot svarīgākos tās darbības elementus, kas saistīta ar izdevumiem.
            
         
               (7)
            
            
               Francijas iestādes 2011. gada 8. novembrī iesniedza programmu, un pasākumi ir paredzēti 2012. gadam. Saskaņā ar Regulas (EK, Euratom) Nr. 1605/2002 112. pantu dotāciju var piešķirt par jau sāktu darbību vienīgi tad, ja pretendents var pierādīt, ka darbību nepieciešams sākt pirms dotācijas piešķiršanas. Francija ir pierādījusi nepieciešamību no 2012. gada sākuma sākt šo programmu, kas atļautu pienācīgi finansēt minētos pasākumus un sākt to īstenošanu, pirms piešķirts Savienības finansiālais atbalsts, kas noteikts šajā lēmumā.
            
         
               (8)
            
            
               Kā noteikts Francijas iesniegtajā programmā, šis lēmums ir līdzfinansēšanas pieprasījumā norādīto izdevumu apstiprinātās maksimālās summas finansēšanas lēmums Finanšu regulas 75. panta nozīmē.
            
         
               (9)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Francijai tiek piešķirts Savienības finansiālais atbalsts, lai Francijas aizjūras departamentos īstenotu oficiālo 2012. gada programmu, kas paredzēta, lai ierobežotu augiem un augu produktiem kaitīgus organismus, un kas precizēta pielikuma A daļā.
   Finansiālais atbalsts nepārsniedz 60 % no kopējiem attaisnotajiem izdevumiem, kā norādīts pielikuma B daļā, t. i., tas nepārsniedz EUR 180 000 (bez PVN).
   2. pants
   1.   Avansa maksājumu EUR 100 000 izmaksā 60 dienu laikā pēc maksājuma pieprasījuma saņemšanas no Francijas.
   2.   Savienības finansiālā atbalsta atlikušo daļu samaksā ar noteikumu, ka ne vēlāk kā 2013. gada 15. martā Komisijai elektroniski ir iesniegts galīgais izpildes ziņojums par programmu, un pēc tam, kad minēto ziņojumu apstiprinājusi Komisija.
   Šajā ziņojumā iekļauj vismaz:
   
               a)
            
            
               visas programmas precīzu tehnisko novērtējumu, tostarp to, kādā mērā ir sasniegti fiziskie un kvalitatīvie mērķi. Minētajā novērtējumā mērķi, kas izvirzīti Francijas iesniegtajā sākotnējā programmā, tiek saistīti ar gūtajiem rezultātiem, kuri izteikti kā paredzamie rezultāti un darba izpildes posmi. Tajā paskaidrots panāktais uzlabojums un novērtēta īstenoto pasākumu tūlītējā fitosanitārā un ekonomiskā ietekme;
            
         
               b)
            
            
               finanšu izmaksu pārskatu, kurā plānotās un faktiskās izmaksas norādītas, sadalot pa apakšprogrammām un pasākumiem. Šim paziņojumam pievieno tādus atbilstošus pierādījuma dokumentus par izdevumu apmaksu kā rēķini vai kvītis.
            
         3.   Atbilstīgi pielikuma B daļā norādītajam paredzamajam budžeta sadalījumam Francija vienas apakšprogrammas ietvaros var pielāgot finansējuma sadalījumu starp dažādiem pasākumiem, nepārsniedzot 15 % no Savienības finansiālā atbalsta attiecīgajai apakšprogrammai, ar noteikumu, ka nav pārsniegta kopējā attaisnoto izdevumu summa, kas paredzēta programmā, un ka tādēļ nerodas novirze no programmas galvenajiem mērķiem.
   Francija ziņo Komisijai par visiem finansējuma pielāgojumiem.
   3. pants
   Šo lēmumu piemēro no 2012. gada 1. janvāra.
   4. pants
   Šis lēmums ir adresēts Francijas Republikai.
   
      Briselē, 2012. gada 28. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 42, 14.2.2006., 1. lpp.
   
      (2)  OV L 242, 15.9.2007., 20. lpp.
   
      (3)  OV L 209, 11.8.2005., 1. lpp.
   
      (4)  OV L 248, 16.9.2002., 1. lpp.
   
      (5)  OV L 357, 31.12.2002., 1. lpp.
   
      PIELIKUMS
      
         2012. GADA PROGRAMMA UN PAREDZAMAIS BUDŽETA SADALĪJUMS
      
      A   DAĻA
      
         Programma
      
      Programmā ietver trīs apakšprogrammas:
      
                  1)
               
               
                  starpdepartamentu apakšprogramma:
                  —   pasākums Nr. 1.1: instruments, kas pēc prioritātes ierindo karantīnas kaitīgos organismus un slimības, aizjūras departamentiem,
                  —   pasākums Nr. 1.2: inovatīvas metodes kaitīgo organismu atklāšanai;
               
            
                  2)
               
               
                  apakšprogramma Martinikas departamentam:
                  —   pasākums Nr. 2: kaitīgo organismu un slimību apsekojumu sadarbības tīkli;
               
            
                  3)
               
               
                  apakšprogramma Gvadelupas departamentam:
                  —   pasākums Nr. 3.1: apsekojumu sadarbības tīkls attiecībā uz augļu mušiņām,
                  —   pasākums Nr. 3.2: tūrisma izraisīta kaitīgo organismu ievazāšanas riska pārvaldība.
               
            B   DAĻA
      
         Paredzamais budžeta sadalījums, norādot dažādus paredzamos rezultātus
      
      
                  (EUR)
               
            
                  Apakšprogrammas
               
               
                  Rezultāti
                  (S – pakalpojumu sniegšana, R – izpēte vai pētnieciskais darbs)
               
               
                  Attaisnotie izdevumi
               
               
                  Valsts finansiālais atbalsts
               
               
                  Maksimālais Savienības finansiālais atbalsts
               
            
                  Starpdepartamentu apakšprogramma
               
            
                  
                     Pasākums Nr. 1.1
                  
               
               
                  Instruments, kas pēc prioritātes ierindo karantīnas kaitīgos organismus un slimības, aizjūras departamentiem (R)
               
               
                  63 000
               
               
                  25 200
               
               
                  37 800
               
            
                  
                     Pasākums Nr. 1.2
                  
               
               
                  Inovatīvas metodes kaitēkļu atklāšanai (R)
               
               
                  120 000
               
               
                  48 000
               
               
                  72 000
               
            
                  Starpsumma
               
               
                   
               
               
                  183 000
               
               
                  73 200
               
               
                  109 800
               
            
                  Martinika
               
            
                  
                     Pasākums Nr. 2
                  
               
               
                  Kaitīgo organismu un slimību apsekojumu sadarbības tīkli (S)
               
               
                  93 500
               
               
                  37 400
               
               
                  56 100
               
            
                  Starpsumma
               
               
                   
               
               
                  93 500
               
               
                  37 400
               
               
                  56 100
               
            
                  Gvadelupa
               
            
                  
                     Pasākums Nr. 3.1
                  
               
               
                  Apsekojumu sadarbības tīkls attiecībā uz augļu mušiņām (S)
               
               
                  13 500
               
               
                  5 400
               
               
                  8 100
               
            
                  
                     Pasākums Nr. 3.2
                  
               
               
                  Tūrisma izraisīta kaitīgo organismu ievazāšanas riska pārvaldība (S)
               
               
                  10 000
               
               
                  4 000
               
               
                  6 000
               
            
                  Starpsumma
               
               
                   
               
               
                  23 500
               
               
                  9 400
               
               
                  14 100
               
            
                  Kopā
               
               
                   
               
               
                  300 000
               
               
                  120 000
               
               
                  180 000